דין משמעתי בצה"ל
הפסק והעונש

לאחר שקצין השיפוט דן בתלונה הוא מחליט מה הפסק. בגלל שמדובר בדין משמעתי יש שתי אפשרויות בלבד: אשם או זכאי.
במקרה שבו החייל נמצא אשם, קצין השיפוט חייב לגזור עליו עונש במגבלות הסמכויות הנתונות לו ובמקרה של חריגה מסמכויות הפסק בטל אלא אם כן אושר על ידי הפצ"ר או סגנו. העונשים המשמעתיים הם לפי סעיפים 152–153 בחוק השיפוט הצבאי:
התראה.
ריתוק למחנה או לאונייה (עד שבעה ימים לקצין שיפוט זוטר ועד 35 ימים לקצין שיפוט בכיר).
חייל בעל "פטור" רפואי, המונע ממנו ללון במחנה או באונייה, ישהה בהם עד השעה 20:00, וישוב למחרת בבוקר. חייל שרופא המליץ שינוח בביתו ("גימלים"), ינוח בביתו גם אם הוא מרותק; קצין השיפוט רשאי להאריך את תקופת הריתוק במספר ימי הגימלים שקיבל החייל על אותו טופס 630 שבו נידון לריתוק; אם לא יעשה כן, ימי הריתוק ימשיכו להיספר אף על פי שהחייל נמצא בביתו ואינו מרותק בפועל. הקלת תנאי שירות שמאפשרת לחייל ללון בביתו ("הת"ש") אינה בתוקף, וניתן לרתק חייל בעל הקלה כזאת.
קנס (קצין שיפוט זוטר רשאי לקנוס עד סכום השווה לשכר יסוד חודשי של טוראי בשירות חובה כפי שהוא בשעת הטלת העונש, ואם הנידון חייל בשירות חובה – עד שישית מהסכום, וקצין שיפוט בכיר רשאי לקנוס עד שני שכרי יסוד חודשיים של טוראי בשירות חובה ואם הנידון חייל בשירות חובה – עד שליש מהסכום).
נזיפה.
נזיפה חמורה (רשאי רק קצין שיפוט בכיר).
מחבוש (רק קצין שיפוט בכיר רשאי להטיל עונש מחבוש והסמכות משתנה לפי דרגת השופט: רס"ן, סא"ל, אל"ם ומעלה).
הורדה בדרגה אחת, בתנאי שדרגת הנאשם אינה למעלה מדרגת סמל ראשון (רק לקצין שיפוט בכיר).
העונש היחיד שקצין שיפוט יכול לתת על תנאי הוא עונש המחבוש, את כל העונשים האחרים יש לבצע מיד או לאחר תקופת זמן מסוימת במידה וקצין השיפוט החליט לדחות את ביצוע העונש.
למרות האמור בחוק השיפוט הצבאי הפרקליטות הצבאית מטילה מגבלות נוספות על קציני השיפוט ואף מחלקת את סמכויות קציני השיפוט השונים, באופן פרטני יותר מהאמור בחוק, לפי דרגותיהם. למעשה יש לנהוג לפי טבלת העונשים שפרסמה הפרקליטות הצבאית:
| סמכויות ענישה של רמות השיפוט השונות הלכה למעשה> העונש | סמכויות ענישה של רמות השיפוט השונות הלכה למעשה> סגן או סרן (קש"ז) | סמכויות ענישה של רמות השיפוט השונות הלכה למעשה> סרן במינוי מ"פ ביחידה לוחמת או מקבילו בחיל הים או האוויר (קש"ז) | סמכויות ענישה של רמות השיפוט השונות הלכה למעשה> רב-סרן (קש"ב) | סמכויות ענישה של רמות השיפוט השונות הלכה למעשה> סגן-אלוף (קש"ב) | סמכויות ענישה של רמות השיפוט השונות הלכה למעשה> אלוף-משנה ומעלה (קש"ב) |
| --- | --- | --- | --- | --- | --- |
התראה: מוסמך
| ריתוק | עד 7 ימים | עד 21 ימים | עד 21 ימים | עד 28 ימים | עד 35 ימים |
נזיפה: מוסמך
| נזיפה חמורה | לא מוסמך | לא מוסמך | מוסמך | מוסמך | מוסמך |
| קנס לחיילי חובה | 1/6 משכ"ט* | 1/6 משכ"ט | 1/3 משכ"ט | 1/3 משכ"ט | 1/3 משכ"ט |
| קנס לחיילי קבע או מילואים | שכ"ט אחד | שכ"ט אחד | שני שכ"ט | שני שכ"ט | שני שכ"ט |
קנס לחיילי מילואים בעבירות העדר מן השירות ואיבוד קשר עם היחידה: 4 שכ"ט
| הורדה בדרגה (אם דרגת הנידון אינה עולה על דרגת סמ"ר) | לא מוסמך | לא מוסמך | לא מוסמך | דרגה אחת | דרגה אחת |
| שלילת רישיון נהיגה צבאי בגין עבירות תנועה (ייתכן גם בנוסף לעונש אחר) | לא מוסמך | לא מוסמך | מוסמך עד 3 חודשים (במידה ומשמש בתקן סגן-אלוף) | מוסמך עד 3 חודשים | מוסמך עד 3 חודשים |
| מחבוש | לא מוסמך | עד 5 ימים | עד 10 ימים | עד 20 ימים | עד 30 ימים |
| מחבוש בגין העדר מן השירות עד 24 שעות | לא מוסמך | עד יומיים | עד 4 ימים | עד 6 ימים | עד 8 ימים |
| מחבוש בגין עבירת הופעה ולבוש מהרשעה שנייה ואילך | לא מוסמך | עד יומיים | עד 4 ימים | עד 6 ימים | עד 8 ימים |
| פיצויים בגין נזק שנגרם כתוצאה מהעבירה | 1/2 שכ"ט | 1/2 שכ"ט | 3 שכ"ט | 3 שכ"ט | 3 שכ"ט |
*משכ"ט – משכר יסוד חודשי של טוראי בשירות חובה כפי שהוא בשעת הטלת העונש
קיימות מגבלות על קציני השיפוט השונים בנוגע לצבירת עונשים, כלומר אם קצין שיפוט שופט חייל על שתי עבירות שונות וגוזר עליו שני עונשים נפרדים, אין זה אומר שמספר רב של עונשים יחולו האחד בסמוך לשני.

על פי חוק השיפוט הצבאי סעיף 157ז' עונש מחבוש ניתן לצבירה עד 70 ימים, אולם כמו בסמכויות הענישה, גם כאן הטילה הפרקליטות הצבאית מגבלות נוספות:
| המגבלות בדבר צבירת עונשים> העונש | המגבלות בדבר צבירת עונשים> סגן או סרן (קש"ז) | המגבלות בדבר צבירת עונשים> סרן במינוי מ"פ ביחידה לוחמת או מקבילו בחיל הים או האוויר (קש"ז) | המגבלות בדבר צבירת עונשים> רב-סרן (קש"ב) | המגבלות בדבר צבירת עונשים> סגן-אלוף (קש"ב) | המגבלות בדבר צבירת עונשים> אלוף-משנה (קש"ב) |
| --- | --- | --- | --- | --- | --- |
| צבירת עונשי מחבוש | לא מוסמך | עד 10 ימים | עד 15 ימים | עד 30 ימים | עד 45 ימים |
| צבירת עונשי מחבוש על תנאי | לא מוסמך | עד 20 ימים | עד 30 ימים | עד 50 ימים | עד 70 ימים |